Diari Oficial de la Generalitat Valenciana


Sumari del DOGV 9736, del 30-11-2023 (2023/11052)

RESOLUCIÓ de 24 de novembre de 2023, de la Presidència de la Generalitat, per la qual es classifica en classe primera el lloc de col·laboració de secretaria d'àrea III de l'Ajuntament de València.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/11895


Data del document
:   24-11-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 24 de novembre de 2023, de la Presidència de la Generalitat, per la qual es classifica en classe primera el lloc de col·laboració de secretaria d'àrea III de l'Ajuntament de València. [2023/11314]  
La Junta de Govern Local de l'Ajuntament de València, en la sessió del dia 6 d'octubre de 2023, va acordar, entre altres assumptes, la creació del lloc de secretària d'àrea III, destinat a personal funcionari d'administració local amb habilitació de caràcter nacional, amb l'assignació al mateix del barem retributiu A1-30-645, amb idèntic component competencial mínim i màxim, així com la corresponent plaça de la subescala de secretaria, categoria superior.  
Aquest lloc és un lloc de col·laboració i la seua forma de cobertura és la lliure designació.  
L'anunci de l'aprovació de la relació de llocs de treball de l'Ajuntament de València es va publicar en el Butlletí Oficial de la Província de València número 209, de 30 d'octubre de 2023.  
El 3 de novembre de 2023 va tindre entrada, en el registre telemàtic de la Generalitat, la documentació de l'expedient, juntament amb la sol·licitud de classificació del lloc de secretària d'àrea III.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, referits els dos als llocs de col·laboració,i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
  
Primer  
Donar publicitat de l'acord pres per la Junta de Govern Local de l'Ajuntament de València, en la sessió del dia 6 d'octubre de 2023, pel qual es crea el lloc de col·laboració de secretària d'àrea III.  
  
Segon  
Classificar en classe primera el lloc de col·laboració de secretària d'àrea III de l'Ajuntament de València, que queda reservat a personal funcionari d'Administració local amb habilitació de caràcter nacional de la subescala de secretaria, categoria superior. La forma de cobertura del lloc és la lliure designació.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 24 de novembre de 2023. El president de la Generalitat, (p. d. ap. 3r R 08.11.2023; DOGV 13.11.2023), el secretari autonòmic de Presidència: Cayetano García Ramírez.